text: Alt for mange kører med alt for dårlige dæk
  10 september 2013 kl. 16.02
  I dag gennemførte politiet en dækrazzia på motorvejs-rastepladsen nord for Aabenraa. Flere vil følge, for mange bilister kører med for ringe dæk.
  Mange bilister kører rundt med for lavt dæktryk eller med slidte dæk ? mange endda uden at vide det.
  - Vores Dækrazzia kampagner i september sidste år viste med al tydelighed, at der er behov for meget mere opmærksomhed og viden om bilens dæk hos bilisterne. Alt for få foretager regelmæssig kontrol af dæktryk og dæktilstand. Vi kontrollerede i alt 1.613 biler og af dem havde 64 procent af bilisterne ikke kontrolleret dæktryk i lang tid. Desuden vidste 86 procent af bilisterne ikke, at de kørte rundt med slidte dæk på bilen. Begge dele kan give fatale følger, siger direktør Volker Nitz fra Rådet for Større Dæksikkerhed.
  I løbet af de kommende dage satser politiet og Rådet for Større Dæksikkerhed at kontrollere godt 2000 biler.
  